Tristana lateralo

La Tristana lateralo aŭ Ralo de la insulo Inaccessible (Laterallus rogersi) estas tre malgranda akvobirdo de la rala familio, Rallidae kaj ties genro Lateralo Laterallus.HBW and BirdLife International (2021) Handbook of the Birds of the World and BirdLife International digital checklist of the birds of the world. Versio 6. Disponebla ĉe:  Alirita la 7an de Aŭgusto, 2022 Ĝi troviĝas en tre aparta teritorio en la insulo Inaccessible, nome en la insularo Tristan da Cunha en suda Atlantiko, inter Urugvajo kaj Sudafriko.

Ĝi estas la plej malgranda vivanta nefluga birdo en la mondo. La specio estis formale priskribita de la kuracisto Percy Lowe en 1923 sed ĝi jam altiris la atenton de sciencistoj 50 jarojn antaŭe. La taksonomiaj rilatoj kaj origino de tiu ĉi specio estis dumlonge mistero; en 2018 oni identigis ĝian plejn proksiman parencon en la sudamerika Punktoflugila lateralo, kaj oni decidis, ke ambaŭ specioj estu plej bone klasitaj en la genron Laterallus.

La Ralo de la insulo Inaccessible havas malhelbrunan plumaron, nigrajn bekon kaj piedojn, kaj la plenkreskuloj havas ruĝajn okulirisojn. Ĝi okupas plimulton de habitatoj de la insulo Inaccessible, el strandoj ĝis la centra altebenaĵo, manĝas varion de malgrandaj senvertebruloj kaj ankaŭ iom da planta materialo. Paroj estas teritoriemaj kaj monogamaj, estante ambaŭ gepatroj responsaj pri kovado de ovoj kaj idozorgado. Ilia adaptado al vivado en tiom malgranda insulo je altaj densecoj postulis malaltajn bazmetabolajn indicojn, malgrandon de ovodemetado kaj neflugkapablon.

Male al multaj aliaj oceanaj insuloj, la insulo Inaccessible restis libera el enkondukitaj predantoj, kio ebligis, ke tiu specio floru, dum multajn aliajn neflugajn birdojn, aparte ĉe neflugaj raloj, oni formortigis. La specio estas tamen konsiderata vundebla fare de la International Union for Conservation of Nature (IUCN), pro sia unusola malgranda populacio, kiu estus minacata pro hazarda enkonduko de mamulaj predantoj kiel ratoj aŭ katoj.

Referencoj

Kategorio:Raledoj
Kategorio:Neflugaj birdoj
Kategorio:Tristan da Cunha
Kategorio:Birdoj de Atlantiko